b'\n_START_ARTICLE_\nRasputin (can\xc3\xa7\xc3\xb3)\n_START_SECTION_\nLa lletra\n_START_PARAGRAPH_\nLa lletra de la can\xc3\xa7\xc3\xb3 parla de Rasputin com a curandero del fill del tsar, Alexei, que era hemof\xc3\xadlic, de Rasputin com a suposat amant de la tsarina Alexandra, de Rasputin com a intrigant pol\xc3\xadtic que manipulava el tsar, i en la l\xc3\xadnia del t\xc3\xb2pics del camp rus el consideren un gran bevedor i ballar\xc3\xad de la dansa dels cosacs, el kasatxok. Al final, parla de la llegenda de l\'assassinat de Rasputin el 1916, quan suposadament va ser mort a trets despr\xc3\xa9s de sobreviure a un enverinament._NEWLINE_La lletra \xc3\xa9s en angl\xc3\xa8s (amb alguna paraula en alemany, com ara wunderbar per espectacularment) per\xc3\xb2 la can\xc3\xa7\xc3\xb3 va ser un gran \xc3\xa8xit a Alemanya i a R\xc3\xbassia._NEWLINE_Traducci\xc3\xb3 aproximada de la lletra de la can\xc3\xa7\xc3\xb3:_NEWLINE_Fa temps que hi havia un manso a R\xc3\xbassia, _NEWLINE_Era alt i cepat, tenia una mirada lluent._NEWLINE_La gent el mirava amb p\xc3\xa0nic i terror,_NEWLINE_Per\xc3\xb2 les nenes de Mosc\xc3\xba li trobaven un qu\xc3\xa8._NEWLINE_Podia predicar la B\xc3\xadblia com un predicador,_NEWLINE_Ple d\'\xc3\xa8xtasi i de foc,_NEWLINE_Per\xc3\xb2 tamb\xc3\xa9 era el mestre_NEWLINE_Que les dones desitjaven ..._NEWLINE_(tornada:)_NEWLINE_RA RA RASPUTIN_NEWLINE_Amant de la Reina dels russos;_NEWLINE_Quin manso m\xc3\xa9s passat de voltes_NEWLINE_RA RA RASPUTIN_NEWLINE_La m\xc3\xa9s gran m\xc3\xa0quina d\'amor de R\xc3\xbassia;_NEWLINE_Una ll\xc3\xa0stima tal com va acabar._NEWLINE_Era ell qui manava a la terra russa, i no pas el Tsar,_NEWLINE_I mira que ballava el kasatxok espectacularment. _NEWLINE_Per a qualsevol afer d\'estat calia tenir-lo content,_NEWLINE_Per\xc3\xb2 quan tenia una noia per arrambar era encara m\xc3\xa9s potent._NEWLINE_La Reina no el trobava pas un timador,_NEWLINE_Encara que n\'havia sentit dir de tots colors:_NEWLINE_Creia que era un sant\xc3\xb3 curandero _NEWLINE_Que podia guarir el seu hereu._NEWLINE_(tornada:)_NEWLINE_RA RA RASPUTIN_NEWLINE_Amant de la Reina dels russos;_NEWLINE_Quin manso m\xc3\xa9s passat de voltes_NEWLINE_RA RA RASPUTIN_NEWLINE_La m\xc3\xa9s gran m\xc3\xa0quina d\'amor de R\xc3\xbassia;_NEWLINE_Una ll\xc3\xa0stima tal com va acabar._NEWLINE_(recitat:_NEWLINE_"Per\xc3\xb2 quan el seu beure i fam de cuixa i el seu afany _NEWLINE_De poder es van fer notar per a massa gent,_NEWLINE_Les veus demanant de fer alguna cosa amb aquell home ofensiu_NEWLINE_Van esdevenir m\xc3\xa9s i m\xc3\xa9s fortes...")_NEWLINE_"Fotem fora aquest manso!" van dir els seus enemics_NEWLINE_Per\xc3\xb2 les senyores imploraven "No ho feu pas, si us plau":_NEWLINE_Ja es veu que aquest Rasputin tenia una pila d\'atractius amagats,_NEWLINE_Encara que era un bruto elles li queien als bra\xc3\xa7os._NEWLINE_Llavors, una nit, uns quants homes de bona posici\xc3\xb3_NEWLINE_li van parar una trampa, no els ho podem retreure,_NEWLINE_"Vine a visitar-nos" li havien demanat,_NEWLINE_I ell b\xc3\xa9 que hi va anar._NEWLINE_(tornada variant:)_NEWLINE_RA RA RASPUTIN_NEWLINE_Amant de la Reina dels russos;_NEWLINE_Li van posar prou ver\xc3\xad al vi._NEWLINE_RA RA RASPUTIN_NEWLINE_La m\xc3\xa9s gran m\xc3\xa0quina d\'amor de R\xc3\xbassia;_NEWLINE_Se\'l va beure tot i va dir "Em sento b\xc3\xa9"._NEWLINE_RA RA RASPUTIN_NEWLINE_Amant de la Reina dels russos;_NEWLINE_No es van aturar pas, volien el seu cap._NEWLINE_RA RA RASPUTIN_NEWLINE_La m\xc3\xa9s gran m\xc3\xa0quina d\'amor de R\xc3\xbassia;_NEWLINE_Li van fotre trets fins que va ser ben mort._NEWLINE_(recitat:_NEWLINE_"Oh, aquests Russos...")'